**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-3255-2/16**

**Podgorica, 30.12.2016. godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi NVO Mans br. 16/102272 od 14.11.2016. godine, izjavljene zbog povrede pravila postupka-nedonošenja rješenja Ministarstva javne uprave, na osnovu člana 38 Zakona o slobodnom pristupu informacijama („Sl.list Crne Gore, br.44/12) člana 238 stav 1 Zakona o opštem upravnom postupku („Sl.list Crne Gore, br.60/03, 73/10 i 32/11) je na sjednici održanoj dana 29.12.2016. godine, donio:

**R J E Š E NJ E**

Žalba se usvaja.

Nalaže se Ministarstvu javne uprave da donese rješenje po zahtjevu za slobodan pristup informacijama NVO Mans br.16/102272 od 14.10.2016. godine u roku od 15 dana od prijema rješenja.

**O b r a z l o ž e nj e**

Zbog povrede pravila postupka-nedonošenja rješenja Ministarstva za informaciono društvo i telekomunikacije, podnosilac zahtjeva za pristup informaciji je uložio žalbu. U žalbi se navodi da su dana 14.10.2016. godine podnijeli zahtjev za pristup informacijama i to kopije: Analitičkih kartica za period od 03/10/2016 do 09/10/2016. godine, dokument treba da sadrži najmanje: broj konta/naloga, naziv korisnika budžeta (organa koji je/su uključeni u analitičku karticu), naziv dobavljača, izvor sredstava, broj budžetske linije, datum plaćanja, iznos plaćanja i svrhu plaćanja/naziv konta GK. Predloženo je da Savjet Agencije sprovede postupak i naloži donošenje rješenja po zahtjevu za slobodan pristup informacijama.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 35 Zakona o slobodnom pristupu informacijama propisuje da se žalba protiv akta o zahtjevu za pristup informaciji može izjaviti zbog povrede pravila postupka,

nepravilno i nepotpuno utvrđenog činjeničnog stanja i pogrešne primjene materijalnog prava.

Član 31 Zakona o slobodnom pristupu informacijama propisuje da je organ vlasti dužan da o zahtjevu za pristup informaciji donese rješenje i dostavi ga podnosiocu zahtjeva u roku od 15 dana od dana podnošenja urednog zahtjeva.

Član 38 stav 1 Zakona o slobodnom pristupu informacijama propisuje da je Agencija dužna da po žalbi na akt o zahtjevu za pristup informaciji donese rješenje i dostavi ga ponosiocu žalbe, u roku od 15 dana od dana podnošenja žalbe.

Agencija za zaštitu ličnih podataka i slobodan pristup informacijama dana 12.12.2016. godine na osnovu člana 40 stav 1 tačka 1 Zakona o slobodnom pristupu informacijama podnijela prvostepenom organu zahtjev za dostavljanje Izjašnjenja br. 07-42-7787-1/16 od 12.12.2016. godine na osnovu člana 241 stav 1 Zakona o opštem upravnom postupku i zatražila dostavljanje izjašnjenja, uz navođenja razloga zbog čega prvostepeni organ nije u roku donio rješenje, odnosno akt, po podnijetom zahtjevu za slobodan pristup informacijama. Prvostepeni organ je u ostavljenom roku od 5 dana od prijema zahtjeva za izjašnjenje dostavio akt br. UP I 403-01-81/1-16 od 15.12.2016. godine u kome se navodi da je Uredbom o izmjenama i dopunama Uredbe o organizaciji i načinu rada državne uprave ("SI. List CG", br. 73/16) od 25.11.2016. godine, ukinuto Ministarstvo za informaciono društvo i telekomunikacije čiji je djelokrug poslova, osim dijela telekomunikacije, prešao u nadležnost Ministarstva javne uprave. Članom 60f pomenute uredbe utvrđena je obaveza Ministarstva javne uprave da u roku od 40 dana od dana stupanja na snagu ove uredbe preuzme, državne službenike i namještenike, opremu i službenu dokumentaciju Ministarstva za informaciono društvo i telekomunikacije. Kako još uvjek nije istekao pomenuti rok, pa samim tim nije ni izvršena primopredaja službene dokumentacije, nijesu bili u mogućnosti postupiti po predmetnoj žalbi

U konkretnom predmetu, Ministarstvo javne uprave nije donio rješenje po osnovu podnijetog zahtjeva za slobodan pristup informacijama NVO br.16/102272 od 14.10.2016. godine u zakonskom roku. Ministarstvo javne uprave je prema članu 31 Zakona o slobodnom pristupu informacijama dužan da donese rješenje po podnijetom zahtjevu u zakonskom roku u roku od 15 dana od prijema rješenja.

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**